Uberaba
Uberaba (port. Uberaba) – miestas Brazilijoje, Minas Žeraiso valstijos vakaruose, prie Uberabos upės, 481 km į vakarus nuo Belo Horizontės. Yra oro uostas, geležinkeliai į San Paulą, Braziliją, Belo Horizontę. Maisto, odos ir avalynės, tekstilės, cemento pramonė. Gyvulininkystės ir žemdirbystės (soja, cukranendrės, kava, kukurūzai) regiono prekybinis centras. Veikia 2 universitetai. Yra keletas parkų.